《挽商元鼎》
宋代·喻良能

举世方贪禄，斯人只自怡。
一官如涕唾，半世足遨嬉。
心地陂千顷，生涯洒一卮。
唯应郭有道，吾不愧为碑。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。